
Către,  
Comisia pentru administrație publică și amenajarea teritoriului
Comisia pentru cultură, arte, mijloace de informare în masă

AVIZ
asupra proiectului de Lege privind regimul juridic al Cetăților dacice din Munții Orăștiei, care fac parte din Lista patrimoniului mondial UNESCO și unele măsuri privind protejarea acestora

	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre avizare cu proiectul de Lege privind regimul juridic al Cetăților dacice din Munții Orăștiei, care fac parte din Lista patrimoniului mondial UNESCO și unele măsuri privind protejarea acestora, transmis cu adresa PLx 486 din 21.10.2019 şi înregistrat sub nr.4c-5/408/22.10.2019.
	Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
	Consiliul Legislativ, cu avizul nr.559/02.07.2019, a avizat favorabil proiectul de lege sus menţionat.
Consiliul Economic și Social, cu avizul nr.3160/19.06.2019, a avizat favorabil proiectul de  lege sus menţionat.
Proiectul de lege a fost adoptat de Senat în ședința din 14 octombrie 2019.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut proiectul de Lege privind regimul juridic al Cetăților dacice din Munții Orăștiei, care fac parte din Lista patrimoniului mondial UNESCO și unele măsuri privind protejarea acestora în şedinţa din 10 decembrie 2019. 
         

   În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind regimul juridic al Cetăților dacice din Munții Orăștiei, care fac parte din Lista patrimoniului mondial UNESCO și unele măsuri privind protejarea acestora, cu amendamentul admis, cuprins în anexa care face parte din prezentul aviz.
În raport cu obiectul şi conţinutul său, proiectul de lege face parte din categoria legilor organice.





PREŞEDINTE, 			                         SECRETAR,

Alexandru STĂNESCU		                        Dan CIOCAN







Consilier parlamentar, Alexandra Simionel


















Anexă 

AMENDAMENT ADMIS

	Nr. crt.
	Text Senat 
	Text propus de Comisie
(autorul amendamentului)
	Motivarea amendamentelor

	0
	1
	2
	3

	1. 
	Art.1.-(8) Prin derogare de la prevederile art.35-37 alin.(1) din Legea nr.46/2008-Codul Silvic, republicată, cu modificările și completările ulterioare, terenurile din fondul forestier național pe amplasamentul cărora se află zona de sit (zona1) a Cetăților dacice din Munții Orăștiei și zona de protecție (zona2) se scot definitiv din fondul forestier național, fără plată și fără compensare.
	1.La articolul 1, alineatul (8), se modifică și va avea următorul cuprins: 
„(8) Prin derogare de la prevederile art.35-37 alin.(1) din Legea nr.46/2008-Codul Silvic, republicată, cu modificările și completările ulterioare, terenurile din fondul forestier național proprietate publică a statului pe amplasamentul cărora se află zona de sit (zona1) a Cetăților dacice din Munții Orăștiei și zona de protecție (zona2) se scot definitiv din fondul forestier național, fără plată și fără compensare, și se trec în proprietate publică a consiliilor județene.”
Autor: Tinel GHEORGHE
            Deputat PNL

